<classify> Mkwasa alipewa timu ya taifa, Taifa Stars kwa muda takriban miezi miwili iliyopita baada ya kocha Mart Nooij kushindwa kuipa timu hiyo mafanikio.Chini ya Mkwasa, Stars ilitoka sare ya bao 1-1 dhidi ya Uganda katika mechi ya marudiano ya kuwania kufuzu fainali za Kombe la Mataifa Afrika kwa Wachezaji wa Ndani CHAN na imetoka sare ya bila kufungana dhidi ya Nigeria katika mechi ya kuwania kufuzu fainali za Kombe la Mataifa Afrika Afcon 2017.Taarifa za uhakika zilizopatikana kutoka ndani ya Kamati ya Utendaji ya Shirikisho la soka Tanzania TFF jana, zilisema kuwa Kamati ya Utendaji imeona impe Mkwasa mkataba wa kudumu ameibadilisha timu.Timu sasa inacheza soka ya kueleweka, hata kama hatushindi, lakini angalau unaona mpira unachezwa, tunajua siku zijazo tutapata tu ushindi, alisema mjumbe mmoja wa kamati hiyo.Akizungumzia hatua hiyo ya TFF, Mkwasa anayesaidiwa na Hemed Morocco wa Zanzibar alisema hana kipingamizi kwenye kuitumikia timu ya taifa.Taarifa hizo sijazipata rasmi, lakini hata mimi nimezisikia, ikitokea napewa mkataba wa kudumu kuifundisha Stars sitakuwa na kipingamizi, nitazungumza na waajiri wangu Yanga kuona kama wataniruhusu basi nitakwenda, alisema.Mkwasa ni mwajiriwa na Yanga kama Kocha Msaidizi wa Hans van Pluijm. Katika hatua nyingine, Klabu ya Simba imekipongeza kikosi cha Taifa Stars kwa kuonesha mchezo mzuri dhidi ya Nigeria. Msemaji wa Simba, Haji Manara alisema kikosi cha Ttaifa Stars kilionesha mchezo mzuri na mabadiliko makubwa licha ya kushindwa kufunga.Kikosi kimeonesha mabadiliko makubwa, kimecheza vizuri ingawa tulitaka kuona kinapata ushindi, alisema Manara akizungumzia kiwango cha Stars.Aidha, alimpongeza Kocha Charles Mkwassa kwa kukibadilisha kikosi hicho na kufanikiwa kuibana Nigeria iliyokuwa ikipewa nafasi kubwa ya kuibuka na ushindi katika mchezo huo.Alisema wanahitaji kuongeza juhudi ili kufanya vizuri zaidi katika michezo ijayo ambapo Taifa Stars inatarajiwa kucheza na Malawi mwezi ujao kwa ajili ya kufuzu Kombe la Dunia 2018.Stars inashika nafasi ya tatu kundi hilo ikiwa na pointi moja nyuma ya Nigeria yenye pointi nne, na Misri yenye pointi sita huku Chad itakayokutana nayo mechi ijayo ikiwa haina pointi.  <topic>: michezo 